Χένρι Πέρσι, 6ος κόμης του Νορθάμπερλαντ

Σχέσεις με την Άννα Μπολέυν

Ο πατέρας του είχε από το 1516 στόχο να τον παντρέψει με την Μαρία Τάλμποτ, κόρη του Τζώρτζ Τάλμποτ, 4ου κόμη του Σρούσμπερυ αλλά ο ίδιος ερωτεύτηκε την Άννα Μπόλευν μια νεαρή γυναίκα της αυλής. Ο νεαρός Χένρι Πέρσι αρραβωνιάστηκε την Άννα την άνοιξη του 1523 όταν ήταν ακόμα στην υπηρεσία του Ουόλσεϊ που αμέσως τον κατηγόρησε ότι προχώρησε τον αρραβώνα χωρίς την άδεια του πατέρα του ή του βασιλιά που είχε προσωπικό ενδιαφέρον για την Νορθάμπερλαντ. Ο Κάβεντις ισχυρίστηκε ότι ο Ερρίκος Η΄ είχε δείξει το ενδιαφέρον του για την Άννα Μπολέυν κάτι που έφερε την οργή του Ουόλσεϊ αλλά η πληροφορία είναι σε αμφισβήτηση, ο πατέρας του διέλυσε τον αρραβώνα. Μια άλλη υπόθεση είναι ότι σχεδίαζαν να παντρέψουν την Άννα με τον Τζέιμς Μπάτλερ, 9ο κόμη του Όρμοντ που ήταν επίσης μέλος του νοικοκυριού του Ουόλσεϊ προκειμένου να λυθεί μια διαφορά σχετικά με τα κληρονομικά δικαιώματα του Όρμοντ. Ο πατέρας της Άννας Τόμας Μπολέυν διεκδικούσε τις τεράστιες εκτάσεις του Όρμνοντ στο Μύνστερ μέσω της γιαγιάς του. Μια άλλη υπόθεση είναι ότι ο πατέρας του νεαρού Χένρι αρνήθηκε τον γάμο επειδή η Άννα είχε ταπεινή καταγωγή σαν κόρη ενός απλού ευγενούς.

Γάμος

Ο πατέρας του τον κατηγόρησε βαριά λέγοντας του ότι είναι "αχρείος, ποταπός και σπάταλος", ο νεαρός Χένρι αναγκάστηκε βιαστικά να παντρευτεί την Μαρία Τάλμποτ στις αρχές του 1524 ή το 1525 σύμφωνα με άλλες πηγές. O Στάρκει καταγράφει τον γάμο τον Αύγουστο του 1525 ή τον Αύγουστο του 1526. Ο πατέρας του έδωσε στον Χένρι ελάχιστα εισοδήματα ενώ ο Ουόλσεϊ προσπάθησε να υπονομεύσει τους υπηρέτες στον νοικοκυριό του. Το 1528 τέσσερα χρόνια μετά τον γάμο τους ενώ στο μεταξύ ο νεαρός Χένρι είχε διαδεχτεί στην κομητεία του Νορθάμπερλαντ τον πατέρα του (1527) η σχέση τους πέρασε μεγάλη κρίση. Ο Νορθάμπερλαντ υποπτεύτηκε την σύζυγο του ότι τον κατασκοπεύει ενώ ο πεθερός του τον κατηγόρησε ότι κακομεταχειρίζεται την κόρη του και σκόπευε να την δηλητηριάσει, ο Νορθάμπερλαντ εξοργισμένος αρνήθηκε στους υπηρέτες του πεθερού του να δουν την σύζυγο του. 
Ο γαμπρός της κόμισσας Γουίλιαμ, λόρδος του Ντάκρε ζήτησε από τον δούκα του Νόρφολκ να την υπερασπιστεί και ο Νορθάμπερλαντ απάντησε στον Νόρφολκ ότι δεν θα την ξαναδεί όσο ζούσε. Το ζεύγος χώρισε αμέσως μετά και η Μαρία μετέφερε τον Απρίλιο του 1529 στο σπίτι του πατέρα της ένα νεογέννητο παιδί που πέθανε γρήγορα. Η Μαρία κατηγόρησε τον πρώην σύζυγο της ότι προχώρησε σε μυστικό αρραβώνα με την Άννα Μπολέυν (1532), διαμαρτυρήθηκε στον πατέρα της ο οποίος με την σειρά του ανέφερε την πληροφορία στον Τόμας Χάουαρντ, 3ο δούκα του Νόρφολκ. Η Άννα Μπολέυν διέταξε έρευνα και ο Νορθάμπερλαντ αρνήθηκε την κατηγορία με όρκο.
Ο Σρούσμπερυ δήλωσε το 1536 ότι η κόρη του δεν ζούσε με τον σύζυγο της δυόμιση χρόνια, την ίδια χρονιά ο Νορθάμπερλαντ σαν άτεκνος κληροδότησε ολόκληρη την περιουσία του στον βασιλιά εξοργίζοντας τα αδέλφια του που ήθελαν να τον κληρονομήσουν.
Η πρώην σύζυγος του Μαρία τον μισούσε έντονα τον υπόλοιπο σύντομο χρόνο που έζησε.

Υποστήριξη των συνόρων

Τον Ιούλιο του 1522 έγινε μέλος του Συμβουλίου του βορά και αναπληρωτής Φύλακας των Ανατολικών Μαρς.
Στις 19 Μαΐου 1527 διαδέχθηκε τον πατέρα του σαν έκτος κόμης του Νορθάμπερλαντ, στις 18 Ιουνίου έγινε Στιούαρτ της τιμής του Χόλντερνες και στις 2 Δεκεμβρίου Φύλακας των Ανατολικών και των Δυτικών Μαρς. Ο πατέρας του ήταν συνεχώς άρρωστος από γρίπη και οι προπάθειες θεραπείας δημιούργησαν χρέη, ο Ουόλσεϊ δεν του επέτρεπε να βρίσκεται συχνά στην αυλή ούτε να παραστεί στην κηδεία του πατέρα του, ο μοναδικός φίλος του ήταν ο Τόμας Αρούντελ.
Ο Νορθάμπερλαντ παρά τα μεγάλα προβλήματα παρέμεινε ενεργός στα σύνορα, μετέβη στο Λονδίνο (1528) και το 1530 ενώ βρισκόταν στο Τοφλιφ πήρε εντολή από τον βασιλιά να συλλάβει τον Ουόλσεϊ στο Καγουντ, έστειλε τον αιχμάλωτο καρδινάλιο στην συνοδεία του Σερ Ρογήρου Λάσελς και ξεκίνησε την καταγραφή της περιουσίας του. Τον Ιούλιο του 1530 έστειλε γράμμα στον πάπα που του ζητούσε να επισπεύσει το διαζύγιο του αναφέροντας ότι σαν φίλος του Σερ Τόμας Λεχ ήταν και ο ίδιος μεταρρυθμιστής, στις 23 Απριλίου 1531 έγινε μέλος του Τάγματος της Περικνημίδας. Στις 11 Μαΐου 1532 έγινε Υψηλός Σερίφης του Νορθάμπερλαντ για όλη του την ζωή και στις 26 του ίδιου μήνα έγινε κυβερνητικός σύμβουλος.
Τον Μάιο του 1536 η υγεία του πέρασε μεγάλη κρίση και βρέθηκε στην δίκη της Άννας Μπολέυν, η Άννα του εξομολογήθηκε τις ελπίδες της να της σώσει την ζωή αλλά κατέρρευσε και τον μετέφεραν έξω από την αίθουσα.

Τελευταία χρόνια

Τον Φεβρουάριο του 1535 αποφάσισε  να τακτοποιήσει τις κληρονομικές του υποθέσεις, έγραψε στον Τόμας Κρόμγουελ την απόφαση του να αφήσει τον βασιλιά κληρονόμο του, η απόφαση επικυρώθηκε αργότερα. Το 1536 έγινε πρόεδρος του Συμβουλίου του βορά και αντιβασιλιάς του Τάγματος της Περικνημίδας.
Τον Σεπτέμβριο του 1536 πήρε ένα ποσό χιλίων λιρών για να έρθει στο Λονδίνο να τακτοποιήσει τα εδάφη του αλλά η υπόθεση έμεινε ατελής επειδή ξέσπασε το Προσκύνημα της Χάριτος, η μητέρα του και τα αδέλφια του πήραν το μέρος των επαναστατών αλλά ο ίδιος έμεινε πιστός στον βασιλιά. Ο αρχηγός των επαναστατών Ρομπέρ Ασκ (1500 - 1537) ήρθε στο κάστρο του Γρουέσλ που ήταν άρρωστος στο κρεβάτι και ζήτησε από τον Πέρσι να παραδώσει την κομητεία στα αδέλφια του ή να υποστηρίξει και ο ίδιος τους επαναστάτες. Ο Νορθάμπερλαντ απέρριψε και τα δυο τους αιτήματα, ο Ασκ τον έστειλε στην Γιορκ για να τον προστατέψει από τους οπαδούς του που ήθελαν να τον δολοφονήσουν.
Έκανε δωρεά στον βασιλιά τα εδάφη του με τον όρο να περάσουν αργότερα στον ανιψιό του αλλά όταν ο αδελφός του Τόμας κατηγορήθηκε για προδοσία και εκτελέστηκε αναγκάστηκε τον Ιούνιο του 1537 να προχωρήσει στην δωρεά χωρίς όρους. Το μυαλό του από τότε έπαθε ταχύτατη φθορά, μετακινήθηκε στο Νιούινγκτον Γκρίν και όταν τον επισκέφτηκε στις 29 Ιουνίου 1537 ο διπλωμάτης Ρίτσαρντ Λέιτον (1500 - 1544) τον βρήκε χλωμό και κατακίτρινο. Ο Νορθάμπερλαντ πέθανε στις 29 Ιουνίου 1537 και τάφηκε στην εκκλησία του Χάκνει.

Διαδοχή

Ο Χένρι Πέρσι παντρεύτηκε (1524) την Μαρία Τάλμποτ κόρη του Τζώρτζ, 4ου κόμη του Σρούσμπερυ αλλά δεν απέκτησε παιδιά, έκαναν ένα παιδί που γεννήθηκε το 1529 και έζησε λίγο στο σπίτι του κόμη του Σρούσμπερυ όταν δραπέτευσε η μητέρα του από τον σύζυγο της. Η κομητεία έπεσε σε αφάνεια με τον θάνατο του αλλά αναβίωσε αργότερα με τον ανιψιό του Τόμας, η χήρα του έζησε μέχρι το 1572. Ο Νορθάμπερλαντ είχε μια νόθη κόρη την Ισαβέλλα που παντρεύτηκε τον Χένρι Τέμπεστ του Μπρόουτον. 
Οι δυο μικρότεροι αδελφοί του Νορθάμπερλαντ Σερ Τόμας και Σερ Ίνγκελραμ Πέρσι είχαν ενεργό ρόλο στην διαχείριση των κομητειών του. Οι δυο αδελφοί του ήταν αρχηγοί του Προσκυνήματος της Χάριτος, συνελήφθησαν και Τόμας Πέρσι εκτελέστηκε (1537), τον Χένρι διαδέχθηκαν οι δυο γιοι του Τόμας : Τόμας Πέρσι, 7ος κόμης του Νορθάμπερλαντ και Χένρι Πέρσι, 8ος κόμης του Νορθάμπερλαντ.
Ο Ίνγκελραμ φυλακίστηκε στον Πύργο του Μποσάμπ που το όνομα του φαίνεται χαραγμένο σε μια πέτρα αλλά σύντομα ελευθερώθηκε και πέθανε το 1540.